На основу чланова 60. и 61. Закона о пољопривредном земљишту („ Службени гласник РС“, број 62/06, 65/08-др закон, 41/09, 112/2015, 80/17 и 95/18-др закон) и чланова 14,18, и 19. Правилника о условима и поступку давања у закуп и на коришћење пољопривредног земљишта у државној својини („Службени гласник РС“ , број 16/2017, 111/2017, 18/2019, 45/2019, 3/2020, 25/2020, 133/2020 и 63/2021) и члана 81. Статута општине Мерошина („Сл. лист града Ниша“, број 5/2023 – пречишћен текст),

Општинско веће општине Мерошина, на седници одржаној дана 19.06.2025.године донело је

**О Д Л У К У**

**О РАСПИСИВАЊУ**

**Јавног позива**

**за остваривање права коришћења без плаћања накнаде**

**пољопривредног земљишта у државној својини на територији**

**општине Мерошина за 2026. годину**

 **I РАСПИСУЈЕ СЕ** јавни позив за остваривање права коришћења без плаћања накнаде пољопривредног земљишта у државној својини на територији општине Мерошина за 2026. годину, којим обавештава:

* образовне установе – школе, стручне пољопривредне службе и социјалне установе да им се може дати на коришћење без плаћања накнаде за пољопривредну производњу, пољопривредно земљиште у државној својини у површини која је примерена делатности којом се баве, а највише до 100 хектара;
* високообразовне установе – факултете и научне институте чији је оснивач држава и установе за извршење кривичних санкција да им се може дати на коришћење без плаћања накнаде за пољопривредну производњу, пољопривредно земљиште у државној својини у површини која је примерена делатности којом се баве, а највише до 1.000 хектара;
* правна лица у државној својини која су регистрована за послове у области шумарства;

**II** Доставити потребну документацију ради остваривања коришћења без плаћања накнаде пољопривредног земљишта у државној својини на територији општине Мерошина за 2026. годину до **31.октобра 2025.године.**

**III** Јавни позив ће бити објављен у „Службеном листу града Ниша“, на званичној интернет страници општине Мерошина [www.merosina.org.rs](http://www.merosina.org.rs), на огласној табли Општинске управе општине Мерошина и огласним таблама месних канцеларија.

**IV** Ова одлука ступа на снагу даном доношења, а објавиће се у „Службеном листу града Ниша“ и на званичној интернет страници општине Мерошина.

Број: \_\_\_\_\_\_\_\_\_\_\_\_\_\_\_\_

У Мерошини, \_\_.\_\_.2025.године

**ОПШТИНСКО ВЕЋЕ ОПШТИНЕ МЕРОШИНА**

`  **Председник,**

 **Саша Јовановић**